קווין דה בראונה

קווין דה בראונה (בהולנדית: Kevin De Bruyne; נולד ב-28 ביוני 1991) הוא כדורגלן בלגי המשחק בעמדת הקשר ההתקפי במנצ'סטר סיטי ובנבחרת בלגיה, בהן הוא משמש כקפטן.

קריירת מועדונים

תחילת הדרך בגנק 
דה בראונה התחיל את הקריירה שלו בקבוצת עיר הולדתו מרובע דרונחן שבעיר גנט, בלגיה. ב-1999 עבר לגנט ולאחר שש שנים עבר לראסינג גנק, ובגיל 17 עלה לקבוצה הבוגרת. דה בראונה ערך את הופעת הבכורה בקבוצה הבוגרת בהפסד 0–3 לשרלרואה ב-9 במאי 2009. ב-7 בפברואר 2010 הבקיע דה בראונה את השער הראשון שלו בקבוצה הבוגרת, בניצחון 0–1 נגד סטנדרד לייז'. הוא כבש חמישה שערים ובישל 16 שערים ב-32 משחקים בעונת  ובאותה שנה זכה עם המועדון באליפות.

צ'לסי והשאלה לוורדר ברמן 
ב-31 בינואר 2012 חתם דה בראונה לצ'לסי לחמש וחצי שנים תמורת שבעה מיליון פאונד. ב-18 ביולי 2012 ערך את הופעת הבכורה הלא רשמית שלו במועדון נגד סיאטל סאונדרס ב-2 באוגוסט 2012 הושאל דה בראונה לוורדר ברמן. ב-15 בספטמבר 2012 הבקיע את שער הבכורה שלו במדי ברמן בהפסד 2–3 להנובר 96. אף על פי שהציג יכולת טובה נקלע עם הקבוצה למאבקי ההישרדות בליגה, אך סייע לה להישאר בסוף העונה בליגה הבכירה.

בסיום עונת  בורוסיה דורטמונד ובאייר לברקוזן הביעו עניין בשחקן, אך ז'וזה מוריניו שהתמנה למאמן צ'לסי החליט להחזיר אותו. ב-21 ביולי כבש את שער הבכורה שלו במשחק ידידות נגד נבחרת כוכבי מלזיה. ב-18 באוגוסט 2013 כבש את שער הבכורה שלו בליגה בניצחון 0–2 נגד האל סיטי.

וולפסבורג 
ב-18 בינואר 2014 עבר לוולפסבורג תמורת 18 מיליון פאונד. בעונתו השנייה בוולפסבורג דה בראונה כבש 16 שערים בכל המסגרות ובישל 27 שערים, היכולת שהציג זיכתה אותו בשחקן העונה בבונדסליגה. הוא הוביל את קבוצתו לזכייה בגביע הגרמני אחרי ניצחון 3–1 על דורטמונד.

מנצ'סטר סיטי 
ב-29 באוגוסט 2015 עבר דה בראונה למנצ'סטר סיטי תמורת 75 מיליון אירו. במשחקו השני בפרמייר ליג הוא כבש בהפסד של מנצ'סטר סיטי 2–1 לווסטהאם. דה בראונה הוביל את מנצ'סטר סיטי להופעה היסטורית בחצי גמר ליגת האלופות אחרי שהוא כבש בניצחון 1–0 על פריז סן-ז'רמן בשלב רבע הגמר. בסך הכל דה בראונה כבש בעונת הבכורה שלו במנצ'סטר סיטי 16 שערים. בעונת 17–2016 מנצ'סטר סיטי סיימה במקום השלישי בליגה, דה בראונה הצטיין וסיים כמלך הבישולים בפרמייר ליג עם 18 בישולים. ב־22 בינואר 2018 דה בראונה האריך את חוזהו עד שנת 2023. באותה עונה הוא זכה עם מנצ'סטר סיטי בגביע הליגה ובאליפות הפרמייר ליג. הוא סיים בפעם השנייה ברציפות כמלך הבישולים של הפרמייר ליג עם 16 בישולים לצד שמונה שערים. באותה עונה הוא נכלל בנבחרת העונה של הפרמייר ליג. עונת 2019/2020 הייתה עונת שיא של דה בראונה מבחינה אישית. בפרמייר ליג הוא כבש 13 שערי ליגה, והוא רשם 20 בישולים בליגה, מה שזיכה אותו פעם נוספת בתואר מלך הבישולים בפרמייר ליג. דה בראונה השווה גם את שיא הבישולים לעונה לכמות שרשם תיירי הנרי בעונת 2002/2003.בעונת 2020/2021 כבש בניצחון של מנצ’סטר סיטי על פריז סן ז’רמן 1–2 בחצי גמר ליגת אלופות, שלאחר מכן עלתה לגמר אלופות ראשון בהיסטוריית הקבוצה. דה בראונה היה אחד השחקנים הדומיננטיים בעונה הזו, והיה חלק משמעותי בכך שסיטי כבשה 102 שערי ליגה על אף שהיא הפסידה את תואר האליפות לליברפול, בהתאם לכך, זכה בתואר כדורגלן השנה בליגה האנגלית בתום העונה. גם בסיום עונת 2020/2021 זכה בתואר, שנה שנייה ברציפות.
ב-5 באפריל 2021 האריך את חוזהו במנצ'סטר סיטי עד 2025. ב-11 במאי 2022 כבש רביעייה בניצחון 1–5 על וולברהמפטון וונדרס במסגרת הפרמייר ליג. בסיום אותה העונה זכה בתואר שחקן העונה בפרמייר ליג בפעם השלישית.

קריירה בינלאומית

בצעירותו, שיחק דה בראונה בכל נבחרות בלגיה הצעירות. ב-11 באוגוסט 2010 ערך את הופעת הבכורה שלו בנבחרת הבוגרת בהפסד 0–1 ל. במהלך מוקדמות מונדיאל 2014 הפך דה בראונה לשחקן הרכב בנבחרת וכבש ארבעה שערים, ובסוף הקמפיין עלה עם נבחרתו לטורניר גדול לראשונה מזה 12 שנים. בטורניר זה הגיעה בלגיה לשלב רבע הגמר שבו הפסידה לארגנטינה 0–1. דה בראונה שיחק בנבחרת בלגיה במונדיאל 2018, שבו העפילה לחצי הגמר והפסידה לנבחרת צרפת.

נכלל בסגל נבחרת בלגיה לטורניר מונדיאל 2022.

חיים אישיים 
אמו של דה בראונה היא בלגית, ילידת בורונדי וחיה גם בחוף השנהב. דרונגן, עיר הולדתו, היא במטרופולין העיר גנט, בפלנדריה, החלק דובר ההולנדית של בלגיה. מלבד שפת אמו הוא דובר גם צרפתית, אנגלית וגרמנית.

מאז 2014 נמצא דה בראונה במערכת יחסים עם מישל לקרואה. בני הזוג נישאו ביוני 2017, ולהם שלושה ילדים.

דה בראונה היה שגריר מטעם ספיישל אולימפיקס 2014, שהתקיימה באנטוורפן.

תארים
ראסינג גנק
הגביע הבלגי: 
אליפות בלגיה: 
הסופר קאפ הבלגי: 

וולפסבורג
הגביע הגרמני: 2014/2015
הסופר קאפ הגרמני: 2015

מנצ'סטר סיטי
אליפות אנגליה (5): 2017/2018, 2018/2019, 2020/2021, 2021/2022, 2022/2023
גביע אנגלי: 2018/2019, 2022/2023
גביע הליגה האנגלית (5): 2015/2016, 2017/2018, 2018/2019, 2019/2020, 2020/2021
 מגן הקהילה (2): 2018, 2019
 ליגת האלופות: 2022/2023
 הסופר קאפ האירופי: 2023

נבחרת בלגיה
 מקום שלישי בגביע העולם: מונדיאל 2018

אישיים
הכדורגלן הצעיר של השנה בבונדסליגה: 2012/2013
כדורגלן העונה בבונדסליגה: 2014/2015
נבחרת העונה בליגה האירופית: 2014/2015
כדורגלן השנה בגרמניה: 2015
ספורטאי השנה בבלגיה: 2015
שחקן השנה של מנצ'סטר סיטי: 2015/2016, 2017/2018, 2019/2020
 FIFPRO World 11: 2020
 קבוצת השנה העולמית מטעם IFFHS: 2017, 2019, 2020, 2021
נבחרת השנה של אופ"א: 2017, 2019, 2020
נבחרת השנה בליגת האלופות: 2017/2018, 2018/2019, 2019/2020, 2020/2021
נבחרת הטורניר של גביע העולם: 2018
כדורגלן השנה בפרמייר ליג: 2019/2020, 2020/2021

קישורים חיצוניים

 פרופיל השחקן באתר Sporza

הערות שוליים

כדורגלנים בלגים
קשרי כדורגל בלגים
כדורגלני ראסינג גנק
כדורגלני צ'לסי
כדורגלני ורדר ברמן
כדורגלני וולפסבורג
כדורגלני מנצ'סטר סיטי
כדורגלני נבחרת בלגיה
ספורטאים בלגים באנגליה
ספורטאים בלגים בגרמניה
כדורגלני מונדיאל 2014
כדורגלני יורו 2016
כדורגלני מונדיאל 2018
כדורגלני יורו 2020
כדורגלני מונדיאל 2022
בלגים שנולדו ב-1991